**Δικαιολογητικά εγγραφής στην Α΄ τάξη, που θα κατατίθενται στο Γυμνάσιο μέσω του συλλόγου γονέων και κηδεμόνων ταυτόχρονα με την ετήσια συνδρομή.**

 Για την εγγραφή **μαθητή/τριας στην Α΄ Γυμνασίου** οι ενδιαφερόμενοι/ες κηδεμόνες καλούνται να συγκεντρώσουν και να συμπεριλάβουν στον φάκελο που έχει δοθεί σε κάθε μαθητή, μαζί με την ετήσια συνδρομή για τον σύλλογο γονέων και κηδεμόνων και τα παρακάτω δικαιολογητικά για το σχολείο:

α) Επειδή ο/η μαθητής/τρια είναι ανήλικος/η, χρειάζεται **υπεύθυνη δήλωση του ν. 1599/1986 (Α΄ 75) του κηδεμόνα του/ της μαθητή/τριας** στην οποία θα δηλώνεται η νόμιμη άσκηση της κηδεμονίας, σύμφωνα με το άρθρο 13.

 **Στην ίδια υπεύθυνη δήλωση** δηλώνεται η αποδοχή της ηλεκτρονικής ενημέρωσης για ζητήματα της πορείας φοίτησης του/της μαθητή/τριας, καθώς και η ηλεκτρονική διεύθυνση του γονέα (e-mail) για την παραλαβή των ηλεκτρονικών μηνυμάτων και ο αριθμός του κινητού τηλεφώνου του κηδεμόνα.

Στην περίπτωση διάσπασης της συμβίωσης, είτε αυτή έχει συντελεσθεί με γάμο ή με σύμφωνο συμβίωσης των κηδεμόνων θα πρέπει να υποβάλλονται δύο υπεύθυνες δηλώσεις με τα προσωπικά τους στοιχεία.

β) **Φωτοαντίγραφο δελτίου αστυνομικής ταυτότητας του/της μαθητή/τριας** **ή Πιστοποιητικό του Δήμου/Δημοτικής Ενότητας** στα Μητρώα του οποίου είναι εγγεγραμμένος/η ο/η μαθητής/τρια, εφόσον δεν έχει δελτίο αστυνομικής ταυτότητας. Για τους/ τις μαθητές/τριες, που δεν είναι εγγεγραμμένοι/ες στα Μητρώα Δήμου/Δημοτικής Ενότητας της χώρας, πρέπει να κατατίθεται στη σχολική μονάδα θεωρημένο και επίσημα μεταφρασμένο Πιστοποιητικό από τη χώρα προέλευσής τους.

γ) **Το ατομικό δελτίο υγείας του μαθητή-τριας συμπληρωμένο και υπογεγραμμένο από τον γιατρό.**

δ) Οι γονείς και κηδεμόνες των μαθητών της Β΄και Γ΄ τάξης δεν θα προσκομίσουν τα παραπάνω δικαιολογητικά , αλλά μόνο την ετήσια συνδρομή για τον σύλλογο γονέων και κηδεμόνων.

**Το σχολείο μας διαθέτει ιστοσελίδα την οποία καλείστε να επισκέπτεστε τακτικά ώστε να ενημερώνεστε από τις ΑΝΑΚΟΙΝΩΣΕΙΣ, για σημαντικά ζητήματα που αφορούν την λειτουργία.**

[**http://gym-goumen.kil.sch.gr/**](http://gym-goumen.kil.sch.gr/)

Επίσης, μπορείτε να απευθύνεστε στο τηλέφωνο του σχολείου **2343041229**. Για οποιοδήποτε λόγο, η προσέλευσή σας στο σχολείο επιτρέπεται μόνο κατόπιν ραντεβού και σε ώρες εκτός διδακτικού ωραρίου.